Henricus I (rex Angliae)
Henricus I Belloclericus cognominatus (Anglosaxonice Heanrig; natus circa annum 1068; mortuus die 1 Decembris 1135) fuit filius minimus regis Gulielmi I Angliae. Fratre Gulielmo II mortuo sine prole Henricus fit rex Angliae anno 1100; fratre maiore natu Roberto expugnato fit et dux Normannorum anno 1106. Die 11 Novembris 1100 in matrimonium duxit Edgitham filiam regis Malcolmi III Scotiae, et ex ea duos liberos genuit: Mathildis, nata 1102, quam in matrimonium duxerunt imperator Henricus V moxque Galfridus Andegavensis, cui peperit regem futurum Henricum II Gulielmus, natus anno 1103, mortuus 1120 Prima uxore mortua, die 29 Ianuarii 1121 in matrimonium duxit Adelaidem Lovaniensem; ex ea nullos liberos genuit, sed e concubinis variis filios et filias ad numerum viginti duos, inter eos: Robertus, comes Glocestriae Alicia quae Matthaeo de Montemorenciaco nupsit